stanford-oval/wikipedia huggingface dataset:
Audio Video Interleave

Säiliömuotoja
AVI
ASF
HEIF
Matroska
Ogg Media Format
QuickTime
Koodekkeja
AV1
H.264
HEVC
H.266
MJPEG
MPEG-4
VC-1
VP9
| Audio Video Interleave |
| --- | --- |
Tiedostopääte:  .avi
Mediatyyppi:  video/vnd.avi, video/avi, video/msvideo, video/x-msvideo
Magic:  'Vfw '
Kehittäjä:  Microsoft
Säilöjä:  RIFF
Audio Video Interleave (lyh. AVI) on tiedostomuoto, joka voi sisältää kuvaa ja ääntä.
Video for Windows oli ensimmäinen merkittävä Windowsin videomuoto. Microsoft kehitti sen 1990-luvun alussa käytettäväksi Windows 3.1 -käyttöjärjestelmässä. Mac-puolella taas Apple kehitti omaa formaattiaan QuickTimea, joka oli melko samantyylinen kuin AVI-muotokin eli pelkkä ”kirjekuori”, johon voidaan tallentaa erilaisia videomuotoja. AVI yleistyi joitakin vuosia sittenmilloin? erityisesti vertaisverkoissa yhdistettynä DivX- tai XviD-pakkaukseen ja MP3-ääneen.
Teknisiltä ominaisuuksiltaan AVI on varsin vanhentunut ja sitä tuetaan aina Windows 95:stä lähtien.
Armeijakunta

Sotilasyksiköt
Armeijaryhmä / Rintama
Armeija
Armeijakunta
Divisioona
Prikaati
Rykmentti
Pataljoona/Patteristo
Komppania/Patteri
Joukkue/Jaos
Ryhmä
Partio
Taistelijapari
Armeijakunta on itsenäisiin sotatoimiin pystyvä sotatoimiyhtymä, johon kuuluu kaikkia sen tehtävään tarvitsemia maavoimien aselajeja. Armeijakunta ei ole määrävahvuinen, eikä sen osia ole määritelty tarkkaan, vaan se muodostetaan tehtävän ja vastuualueen mukaan. Toisen maailmansodan aikainen armeijakunta käsitti 2–5 divisioonaa tai prikaatia ja esimerkiksi armeijakunnalle kuuluvaa raskasta tykistöä. Armeijakunnan yläpuolella on armeijan esikunta.
Armeijakunta sisältää alayksikköinä Suomessa nykyisin prikaateja ja sitä suurempi on ollut esimerkiksi maanpuolustusalue.
Esimerkki armeijakunnan kokoonpanosta

Puolustustehtävässä olevaan armeijakuntaan voisi kuulua tyypillisesti esimerkiksi:
esikunta, joka on jakaantunut operaatio- ja selustaosaan
kaksi jalkaväkiprikaatia (puolustustehtävä painopistesuunnassa)
taisteluosasto (puolustustehtävä sivusuunnassa)
jääkäriprikaati (selustan puolustus ja vastahyökkäykset)
erillisiä panssarintorjuntayksiköitä (ohjuskomppania jne.)
tykistöryhmä (raskaita patteristoja ja raketinheitinpatteri)
ilmatorjuntapatteristo (ilmatorjunnan johtoporras, kevyitä ilmatorjuntapattereita ja lähi- ja kohdeilmatorjuntaohjuspatterit)
tiedusteluyksiköitä (partiotiedustelu, tekninen tiedustelu, aselajitiedustelu, tulenjohto)
pioneeriyksiköitä (esimerkiksi taistelupioneeri-, sulutus-, linnoitus- ja vesistöyksiköitä)
viestipataljoona (esikunta- ja viestikomppanioita)
huoltoyksiköitä (esimerkiksi kuljetus-, lääkintä- ja kunnossapitoyksiköitä)
Ludwig Schick

Ludwig Schick vuonna 2007

Ludwig Schick (s. 22. syyskuuta 1949 Marburg) on saksalainen roomalaiskatolinen arkkipiispa. Hänet vihki papiksi Fuldan hiippakuntaan Eduard Schick 15. kesäkuuta 1975. Hänet nimitettiin Fuldan vihkipiispaksi sekä Auzian titulaaripiispaksi 20. toukokuuta 1998, ja piispaksi vihkiminen seurasi 12. heinäkuuta. Pääkonsekraattorina toimi Johannes Dyba, jota avustivat Johannes Kapp ja Alvaro Leonel Ramazzini Imeri.
Schick sai 28. kesäkuuta 2002 nimityksen Bambergin arkkipiispaksi.
Ludwig Reichenbach

| Ludwig Reichenbach |
| --- | --- |
 Ludwig Reichenbach.
Henkilötiedot
Syntynyt: 8. tammikuuta 1793 Leipzig
Kuollut: 17. maaliskuuta 1879 (86 vuotta) Dresden
Kansalaisuus:  Saksa
Koulutus ja ura
Tutkinnot:  Leipzigin yliopisto
Tutkimusalue:  kasvi- ja lintutiede
 Nimikirjoitus
Heinrich Gottlieb Ludwig Reichenbach (8. tammikuuta 1793 Leipzig – 17. maaliskuuta 1879 Dresden) oli saksalainen kasvi- ja lintutieteilijä.
Ludwig Reichenbachin isä oli Johann Friedrich Jakob Reichenbach, joka julkaisi ensimmäisen Kreikka-Saksa sanakirjan vuonna 1818. Ludwig opiskeli lääketiedettä ja luonnontieteitä Leipzigin yliopistossa vuodesta 1810 lähtien. Hän valmistui lehtoriksi 1818. Vuonna 1820 hänet valittiin Dresdenin luonnonhistoriallisen museon johtajaksi ja Dresdenin Kirurgis-Lääketieteellisen akatemian professoriksi. Edellisessä virassa hän toimi vuoteen 1872 asti ja jälkimmäisestä virasta hän luopui vuonna 1862. Hän oli perustamassa Dresdenin kasvitieteellistä puutarhaa ja eläintarhaa.
Dresdenin museon eläintieteellinen aineisto paloi lähes täysin vuonna 1849, mutta Reichenbach onnistui palauttamaan sen entiselleen vain muutamassa vuodessa. Kokoelma on perustana sille, mitä museo on nykyisin.
Reichenbach oli tuottelias kirjoittaja. Hänen kirjojaan ovat muun muassa 10-osainen Iconographia Botanica seu Plantae criticae (1823-32) ja Handbuch der speciellen Ornithologie (1851-1854).
Reichenbach kuvaili ja nimesi suuren määrän sekä kasveja että lintuja, kuten prinssikalastajan (Actenoides princeps) ja töyhtönapsijoiden suvun Anairetes. Hänen kunniakseen on nimetty keltaperämedestäjä (Anabathmis reichenbachii).
Reichenbachin nimeämien kasvien tieteellisen nimen perässä käytetään auktorilyhennettä Rchb.. Ludwig Reichenbachin poika oli erityisesti trooppisten kämmekkäkasvien tutkimukseen erikoistunut kasvitieteilijä Heinrich Gustav Reichenbach (1824–1889). Häneen viitataan kasvitieteen auktorina Reichenbach nuorempana (filius) lyhenteenään Rchb.f.
Augusta Dabney

Augusta Dabney Young Doctor Malone -televisiosarjassa vuonna 1962.
Augusta Dabney (23. lokakuuta 1918 – 4. helmikuuta 2008) oli yhdysvaltalainen näyttelijä. Hänet muistetaan muun muassa Isabelle Aldenin roolista televisiosarjassa Loving, jossa hän esiintyi vuosina 1983–1987, 1988–1991 ja 1994–1995.
Dabney syntyi Berkeleyssä, Kaliforniassa, ja oli kahdesti naimisissa. Ensimmäinen puoliso oli Kevin McCarthy (1941–1961) ja toinen William Prince (1964–1996).
Dabney, joka esiintyi televisiossa ja elokuvissa jo 1940-luvulla, oli vuonna 1958 ehdolla Bafta-palkinnon saajaksi. Hän oli kuollessaan 89 vuoden ikäinen.
Aiheesta muualla

Augusta Dabney Internet Movie Databasessa. (englanniksi)
Louis Calhern

Louis Calhern (1933)
Carl Henry Vogt eli Louis Calhern (19. helmikuuta 1895 – 12. toukokuuta 1956) oli yhdysvaltalainen näyttelijä.
Calhern syntyi Brooklynissä, New Yorkissa, mutta kasvoi St. Louisissa, Missourissa. Hän palveli ensimmäisessä maailmansodassa ja aloitti uransa näyttämöllä. Hän oli neljästi naimisissa ja neljästi eronnut.
Calhern tuli myöhemmin tunnetuksi myös Hollywoodista – muutamia elokuvia olivat Asfalttiviidakko (1950), Zendan vanki (1952), Julius Caesar (1953) ja Tuhlaajapoika (1955). Hän kuoli sydäninfarktiin Tokiossa, jonne hän oli lähtenyt kuvauksia varten.
Aiheesta muualla

Louis Calhern Internet Movie Databasessa. (englanniksi)
Lohiluoman rautatieasema

Lohiluoman rautatieasema (lyh. Luo) on linjavaihde Seinäjoen ja Kaskisten välisellä Suupohjan radalla Kurikassa, Etelä-Pohjanmaan maakunnassa.
Lohiluoman rautatieasema perustettiin lähelle Kurikan ja Kauhajoen rajaa, ja se avattiin 1. elokuuta 1913. Thure Hellströmin suunnittelema asemarakennus rakennettiin samana vuonna. Asema on sijainniltaan maaseutuasutuksen ympäröimä, eikä sen ympärille missään vaiheessa muodostunut taajaa asutusta.
Aseman merkitys laski 1960-luvun aikana merkittävästi: vuonna 1961 pysäkki muutettiin laiturivaihteeksi ja noin kolme vuotta myöhemmin miehittämättömäksi seisakevaihteeksi. Henkilöliikenne loppui 26. toukokuuta 1968.
Lohiluoman asemarakennus myytiin yksityiselle omistajalle ja siirrettiin pois paikaltaan 1980-luvun aikana. Myös aseman vesitorni on purettu. Aseman kohdalla on jäljellä enää pumppurakennus ja sivuraide.
Liberation (albumi)

| Liberation 1349 |
| --- | --- | --- |

Studioalbumin tiedot
 Äänitetty : 2002-2003
 Julkaistu: 15. helmikuuta 2003
 Tuottaja(t): Ravn
 Tyylilaji: black metal
 Kesto: 38.28
 Levy-yhtiö: Candlelight Records
1349:n muut julkaisut
| 1349 (EP) 2000 | Liberation 2003 | Beyond the Apocalypse 2004 |
Liberation on norjalaisen black metal -yhtyeen 1349:n ensimmäinen studioalbumi, joka julkaistiin vuonna 2003. Samana vuonna siitä julkaistiin myös vinyyliversio, joita painettiin 2000 kappaletta. Syyskuussa 2005 Apocalyptic Empire Records julkaisi LP-version uudestaan.
Albumilta löytyy myös Mayhem-cover "Buried by Time and Dust".
Kappaleet

"Manifest" (04:05)
"I Breathe Spears" (04:26)
"Riders of the Apocalypse" (04:36)
"Death March" (01:07)
"Pitch Black" (03:20)
"Satanic Propaganda" (03:44)
"Legion" (04:56)
"Evil Oath" (03:48)
"Liberation" (05:21)
"Buried by Time and Dust" (Mayhem-cover, 03:05)
Muusikot

Ravn - laulu
Archaon - kitara
Tjalve - kitara
Seidemann - basso
Frost - rummut
Arvostelut

AllMusic:
Imperiumi (Lauri Lävistys): 9-/10
Imperiumi (Serpent): 8
Aiheesta muualla

Liberation (albumi) Discogsissa. (englanniksi)
Korroosio.fi (Arkistoitu – Internet Archive)
Albumi Liberation Encyclopaedia Metallum -sivustolla (englanniksi)
The Metal Observer (Arkistoitu – Internet Archive) (englanniksi)
Lettosara

| Lettosara |
| --- | --- |
 Lettosara vasemmalla, harmaasara (Carex canescens) oikealla.
Uhanalaisuusluokitus
 Puutteellisesti tunnettu  
Suomessa::  Vaarantunut
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Lahko::  Poales
Heimo::  Sarakasvit Cyperaceae
Alaheimo::  Cyperoideae
Tribus::  Cariceae
Suku::  Sarat Carex
Laji::  heleonastes
Kaksiosainen nimi
 Carex heleonastes  L.f. 
Katso myös
   Lettosara Wikispeciesissä   Lettosara Commonsissa 
Infobox OKNimi-testi OKIUCN-testi OK: 
Lettosara (Carex heleonastes) on Euroopassa ja Pohjois-Amerikassa esiintyvä, sarakasvien heimoon kuuluva suokasvi. Laji on monissa maissa uhanalainen, myös Suomessa.
Ulkonäkö ja koko

Monivuotinen lettosara kasvaa 15–40 cm korkeaksi. Yksittäin tai harvoissa mättäissä olevat varret ovat pystyjä, jäykkiä ja teräväreunaisia. Varren tyvitupet ovat vaaleanruskeita. Harmaanvihreät lehdet ovat lähes varren pituisia, 1–2 mm leveitä ja suoria. Tiheähkö kukinto on 1–2 cm pitkä ja 3–4-tähkäinen. Tähkät ovat 5–10 mm pitkiä ja leveän sukkulamaisia. Tähkän tyvi on hedekukkainen, kärki emikukkainen. Tähkäsuomut ovat pullakkoa lyhyempiä, tylpähköjä, kalvolaitaisia ja vaaleanruskeita. Kellanruskeat pullakot ovat kapeanpuikeita, himmeitä ja ohutsuonisia. Pullakossa on selkeä pitkittäishalkeama ja sen suuota on lyhyt. Lettosara kukkii Suomessa kesä-heinäkuussa.
Suomessa esiintyvistä muista saralajeista lettosara muistuttaa lähinnä harmaasaraa (C. canescens) ja liereäsaraa (C. diandra). Se voi risteytyä harmaa- ja äimäsaran kanssa.
Levinneisyys

Lettosara on tyypillinen pohjoisten taigametsäalueiden suokasvi. Sitä tavataan Euroopassa Fennoskandiasta Länsi-Venäjälle, Baltiassa, Puolassa, Pohjois-Saksassa, Alppien alueella sekä Kaukasuksella. Lajia tavataan myös Kanadassa. Suomessa lettosara on varsin harvinainen maan etelä- ja keskiosissa. Runsaimmin sitä tavataan Kainuusta Käsivarren Lappiin ulottuvalla alueella. Laji on kuitenkin kadonnut monilta entisiltä kasvupaikoiltaan.
Elinympäristö

Lettosara viihtyy parhaiten märillä ja ravinteisilla suotyypeillä, kuten rehevillä luhtanevoilla, lettonevoilla, koivuletoilla ja lähteisillä soilla. Laji on harvinaistunut ennen kaikkea soiden kuivatusten ja metsitysten takia.
Etymologia

Lajinimi heleonastes tulee kreikan sanoista helos (suom. suo) ja heleionomos (suom. suolla asuva).
Aiheesta muualla

Suomen Lajitietokeskus: Lettosara (Carex heleonastes)
Kasviatlas 2020: Lettosaran (Carex heleonastes) levinneisyys Suomessa.
Artemisia Gentileschi

| Artemisia Gentileschi |
| --- | --- |
 Omakuva maalauksen allegoriana (1638-39, Royal Collection, Lontoo)
Henkilötiedot
Syntynyt: 8. heinäkuuta 1593 Rooma, Italia
Kuollut: n. 1654 Napoli, Italia
Kansalaisuus:  italialainen
Taiteilija
Ala:  maalaustaide
Taidesuuntaus:  barokki
 Nimikirjoitus
Artemisia Gentileschi (8. heinäkuuta 1593 − n.1654) oli italialainen taidemaalari barokin aikakaudella. Häntä pidetään nykyään yhtenä taitavimmista taidemaalareista Caravaggion innoittamassa sukupolvessa. Aikana jolloin naismaalareita ei hyväksytty taideyhteisöön, hän oli ensimmäinen naispuolinen taidemaalari, joka hyväksyttiin Firenzen taideakatemian (Accademia delle Arti del Disegno) viralliseksi jäseneksi.[lähde? ]
Hän kuului ensimmäisiin naistaiteilijoihin, jotka maalasivat historiallisia ja uskonnollisia maalauksia ajalla, jolloin niiden kaltaisten herooisten teemojen katsottiin olevan naisten ulottumattomissa.[lähde? ]
Gentileschi kävi oikeutta raiskauksestaan ja teki uransa maalauksilla, jotka on tulkittu feministisiksi.
Gentileschin isä oli taidemaalari Orazio Gentileschi.
Italialainen kirjailija ja taidehistorioitsija Anna Banti on kirjoittanut Gentileschistä osin fiktiivisen elämäkertaromaanin Artemisia (1947).
Maalauksia

Jael  ja Sisera (n. 1620)
Simson ja Delila (1630–1638)
Judit leikkaa Holoferneen pään irti (1611–1612)
Judit leikkaa Holoferneen pään irti (1614–1620)
Aiheesta muualla

Kuvia tai muita tiedostoja aiheesta Artemisia Gentileschi Wikimedia Commonsissa
The Life and Art of Artemisia Gentileschi (Arkistoitu – Internet Archive)
Artemisia, The Rape and the Trial
Ludwig Rütimeyer

Ludwig Rütimeyer
Ludwig Rütimeyer (1825–1895) oli sveitsiläinen eläintieteilijä ja erityisesti paleontologi. Hän oli vuodesta 1855 Baselin yliopiston eläintieteen ja vertailevan anatomian professori. Hän käsitteli teoksissaan muun muassa Sveitsin esihistoriallista eläimistöä ja selvitti eräiden nisäkäsryhmien alkuperää, jota käsittelevistä teoksista on merkittävimpiä nautaeläimiä käsittelevä Versuch einer natürlichen Geschichte des Rindes (1866–1873).
Aiheesta muualla

Kuvia tai muita tiedostoja aiheesta Ludwig Rütimeyer Wikimedia Commonsissa
Augusta (Italia)

Kirkko Augustassa
Augusta on kaupunki ja kunta Syrakusan maakunnassa Sisilian itärannikolla. Kaupungissa oli vuoden 2021 lopussa 34 715	asukasta.
Augusta perustettiin 2 700 vuotta sitten kreikkalaiseksi siirtokunnaksi, ja se oli yksi Sisilian vanhimmista kreikkalaisista kolonioista. Kaupungissa on edelleen merkittäviä arkeologisia kohteita.
Aiheesta muualla

Kunnan viralliset sivut (italiaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Augusta, Sicily
Käännös suomeksi
Antero Nyman

Salli Kaarlo Antero Nyman (27. kesäkuuta 1893 Savonranta – 17. syyskuuta 1953 Jämsänkoski) oli suomalainen diplomi-insinööri ja jalkapallovaikuttajia, joka oli vuorineuvos Juuso Waldenin ohella toinen jalkapallon Suomen Cupin kehittäjistä ja alullepanijoista. Kilpailun ikuisesti kiertävä palkinto on nimetty hänen mukaansa Antero Nymanin muistopalkinnoksi.
Ura

Nyman pelasi itse opiskeluaikoinaan jalkapalloa Helsingin Jalkapalloklubissa, Viipurin Reippaassa sekä Kiffenissä. Valmistuttuaan insinööriksi vuonna 1921 hän siirtyi Yhtyneiden Paperitehtaiden palvelukseen Myllykoskelle. Vuodesta 1924 lähtien Nyman toimi Jämsänkoskella Yhtyneiden Hovilanhaaran paperitehtaan teknillisenä johtajana, kunnes siirtyi 1940 samaan konserniin kuuluneen Jylhävaaran konepajan toimitusjohtajaksi Valkeakoskelle.
Yhtyneissä Paperitehtaissa Nyman oli aktiivisesti mukana yhtiön urheilutoiminnassa. Vuonna 1930 hän oli perustamassa Jämsänkosken Ilvestä ja kuului myös 1935 toimintansa aloittaneeseen Yhtyneiden Paperitehtaiden urheilulautakuntaan Jämsänkosken tehtaiden edustajana. Lautakunnan tarkoituksena oli kehittää työntekijöiden liikuntaharrastusta, jotta nämä eivät lähtisi vapaa-aikanaan mukaan esimerkiksi kommunistien toimintaan. Nymanilla oli merkittävä vaikutus erityisesti jalkapallon juurtumiseen Yhtyneiden tehdaspaikkakunnille, joita Valkeakosken ja Jämsänkosken lisäksi olivat muun massa Varkaus, Kajaani ja Myllykoski.
Jämsänkoskella vaikuttaessaan hän värväsi paikkakunnalle pelaajia muun muassa Kuopiosta ja Helsingistä. Vuonna 1935 Nymanin johtama Jämsänkosken tehtaiden joukkue voitti Yhtyneiden Paperitehtaiden ensimmäisen jalkapallomestaruuden, ja Ilves puolestaan voitti samana vuonna Suomen Palloliiton Hämeen piirin mestaruuden. Hän oli myös Jämsänkosken suojeluskunnan paikallispäällikkönä vuosina 1929–1930. Valkeakoskelle muutettuaan Nyman oli mukana käynnistämässä Hakan reservijoukkueeksi perustetun Pallo-Sepot 44:n toimintaa.
Jalkapallon Suomen Cup

1950-luvun alussa Nyman ja Yhtyneiden toimitusjohtaja Juuso Walden ryhtyivät kehittämään suomalaisille jalkapalloseuroille tarkoitettua cup-kilpailua Englannista saadun mallin mukaisesti. Nyman kuitenkin kuoli äkillisesti syyskuussa 1953 kaksi vuotta ennen Suomen Cupin käynnistymistä. Vuonna 1954 Walden lahjoitti Suomen Palloliitolle Britanniasta hankkimansa pokaalin, jonka hän halusi nimettäväksi Nymanin mukaan. Vuonna 1955 ensimmäistä kertaa järjestettyä kilpailua kutsuttiin aluksi myös ”Antero Nyman Cupiksi” ennen nimen ”Suomen Cup” vakiintumista.
Perhe

Nymanin puoliso oli Lappeenrannasta kotoisin ollut Ilmi Hyvönen. Heidän poikansa Atte Nyman (1922–2014) toimi pitkään Valkeakosken Hakan jalkapallojaoston puheenjohtajana.
Augusta (arvonimi)

Augusta oli Rooman valtakunnassa käytetty arvonimi. Se oli keisarien arvonimen augustus ("kunnianarvoisa") feminiinimuoto. Yleensä keisarit antoivat arvonimen vaimoilleen tai siskoilleen.
Luettelo augustoista

14:  Livia, Augustuksen vaimo.
41: Antonia Minor, Claudiuksen äiti.
50: Agrippina nuorempi, Claudiuksen vaimo.
64: Poppaea Sabina ja Claudia, Neron vaimo ja tytär.
ennen vuotta 80: Flavia Domitilla, Vespasianuksen tytär.
105: Pompeia Plotina ja Ulpia Marciana, Trajanuksen vaimo ja sisko.
112: Salonia Matidia, Trajanuksen siskontytär.
128: Vibia Sabina, Hadrianuksen vaimo.
138: Faustina vanhempi, Antoninus Piuksen vaimo.
146: Faustina nuorempi, Antoninus Piuksen tytär, Marcus Aureliuksen vaimo, Commoduksen äiti.
164: Lucilla, Marcus Aureliuksen tytär ja Lucius Veruksen vaimo.
177: Bruttia Crispina, Commoduksen vaimo.
193: Manlia Scantilla ja Didia Clara, Didius Julianuksen vaimo ja tytär.
210-luku: Fulvia Plautilla, Caracallan vaimo
220: Aquilia Severa, Elagabaluksen vaimo.
220-luku: Julia Avita Mamaea ja Sallustia Orbiana, Alexander Severuksen äiti ja vaimo.
238: Tranquillina, Gordianus III:n vaimo.
240-luku: Marcia Otacilia Severa, Philippus Arabsin vaimo.
240: Herennia Etruscilla,  Deciuksen vaimo, Herennius Etruscuksen ja Hostilianuksen äiti.
250-luku: Mariniana, Valerianuksen vaimo.
253: Cornelia Supra, Aemilianuksen vaimo.
254: Cornelia Salonina, Gallienuksen vaimo.
260: Sulpicia Dryantilla, Regalianuksen vaimo.
274: Ulpia Severina, Aurelianuksen vaimo.
283: Magnia Urbica, Carinuksen vaimo.
308: Galeria Valeria, Diocletianuksen tytär ja Galeriuksen vaimo.
vuoden 312 jälkeen: Pyhä Helena ja Constantina, Konstantinus Suuren äiti ja tytär.
364–378: Albia Domnica, Valensin vaimo.
ennen vuotta 385: Aelia Flaccilla, Thedosius I:n vaimo.
noin 416: Galla Placidia, Theodosius I:n tytär, Constantius III:n vaimo, Valentinianus III:n äiti.
439: Licinia Eudoxia, Valentinianus III:n vaimo
noin 440: Justa Grata Honoria, Valentinianus III:n tytär.
475: Zenonis, Basiliscuksen vaimo
Ludwig Richter

Ludwig Richter noin vuonna 1880, kuvannut August Kotzsch.
Adrian Ludwig Richter (1803–1884) oli saksalainen taidemaalari ja taidegraafikko. Hänen opettajanaan oli hänen isänsä, vaskenpiirtäjä Carl August Richter. Hän jatkoi opintoja Italiassa ja työskenteli sitten Dresdenissä, myöhemmin akatemian professorina. Alkuun hän maalasi tyyliteltyjä italialaisaiheisia maisemia, ja vuoden 1840 tienoilla aiheiksi tuli romanttisen idyllimäisiä kotoisia aiheita ja vähitellen naiivin kansanelämän, tarujen, runojen sekä varsinkin kodin ja lapsimaailman kuvaukset, ja näin hänestä tuli aikanaan maansa suosituimpia taiteilijoita. Hän oli hyvin tyypillinen biedermaierin ajan pikkuporvarillisuuden romantikko ja lastenkamaritaiteilija. Hän kirjoitti muistelmat Lebenserinnerungen eines deutschen Malers, jotka julkaisi 1885 hänen poikansa, kustantaja Heinrich Richter.
Aiheesta muualla

Kuvia tai muita tiedostoja aiheesta Ludwig Richter Wikimedia Commonsissa
Louisiana Purchase

Louisiana Purchase voi tarkoittaa:
Louisiana Purchase (musikaali), vuoden 1940 musikaali
Huijari huiputtaa (engl. Louisiana Purchase), vuoden 1941 elokuvasovitus musikaalista
Louisiana Purchase State Park Arkansasissa
Louisianan osto (engl. Louisiana Purchase), Yhdysvallat osti Ranskan Louisianan 1803.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Louisiana Purchase”, voi hakea sivunnimihaulla, laajalla sivunnimihaulla tai tekstihaulla.
Louis Brandeis

| Louis Brandeis |
| --- | --- |

Yhdysvaltain korkeimman oikeuden jäsen
 1. kesäkuuta 1916–13. helmikuuta 1939  
Presidentti:  Woodrow Wilson (nimittäjä)
Edeltäjä:  Joseph Rucker Lamar
Seuraaja:  William Douglas
Henkilötiedot
Syntynyt: 13. marraskuuta 1856 Louisville, Kentucky, Yhdysvallat
Kuollut: 5. lokakuuta 1941 (84 vuotta) Washington DC, Yhdysvallat
Ammatti:  juristi
Puoliso:  Alice Goldmark (1891–1941)
Louis Dembitz Brandeis [ˈbrændaɪs] (13. marraskuuta 1856 Louisville, Kentucky – 5. lokakuuta 1941 Washington DC) oli yhdysvaltalainen lakimies ja Yhdysvaltain korkeimman oikeuden jäsen. Hän oli tuomioistuimen ensimmäinen juutalainen tuomari. Brandeisia pidetään yleisesti yhtenä korkeimman oikeuden merkittävimmistä jäsenistä.
Elämä

Keski-Euroopasta Yhdysvaltoihin muuttaneiden juutalaissiirtolaisten poika syntyi Keskilännen Kentuckyssa ja valmistui Harvardin yliopiston lakitieteellisestä tiedekunnasta parhain arvosanoin – tarinan mukaan paremmin arvosanoin kuin kukaan häntä ennen. Hän rikastui nopeasti asianajajan työllä Bostonissa ja toimi sitten yhteiskunnallisesti eräänlaisena ”kansan asianajajana”, kuten häntä kutsuttiin. Hän valikoi ajettavakseen yhteiskunnallisesti tärkeitä oikeusjuttuja korvauksetta niin, että The Economist kutsui häntä ”lakiasioiden Robin Hoodiksi”. Hänen kiinnostuksensa kohdistui erityisesti valtionhallinnon uudistamiseen, monopoliyritysten ja muiden kilpailurajoitusten vastaiseen antitrustilainsäädäntöön sekä työväestön oikeuksien ja sananvapauden edistämiseen.
Brandeis toimi presidentti Woodrow Wilsonin neuvonantajana, ja Wilson nimitti Brandeisin vuonna 1916 korkeimman oikeuden tuomariksi. Brandeisia pidetään keskeisenä vaikuttajana Wilsonin radikalisoitumiseen virkakautensa aikana. Myöhemmin 1930-luvulla hän tuki Franklin D. Rooseveltin New Deal -hanketta. Brandeis toimi myös Balfourin julistuksen taustavoimana hankkeessa luoda juutalaisille oma valtio Palestiinaan.
Perintö

Juutalainen Brandeisin yliopisto Massachusettsissa on nimetty Louis Brandeisin mukaan, samoin kuin hänen synnyinkaupunkinsa Louisvillen yliopiston lakitiedekunta Louis D. Brandeis School of Law.
Aiheesta muualla

Kuvia tai muita tiedostoja aiheesta Louis Brandeis Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Louis Brandeis
Käännös suomeksi
Audio Pro

| Audio Pro AB |
| --- | --- |

Tunnuslause:  Sound Of Scandinavia
Perustettu:  1978
Kotipaikka:  Ruotsi
Toiminta-alue:  yli 30 maassa
Toimiala:  Äänentoistotekniikka
Tuotteet:  kaiuttimet subwooferit kaiutinjalustat jne.
Kotisivu:  audiopro.com
Infobox OKVirheellinen NIMI-arvo: 
Audio Pro on ruotsalainen kaiutinmerkki, joka on alansa markkinajohtaja Pohjoismaissa[lähde? ] ja joita valmistaa Audio Pro AB Sweden.
Audio Pro kaiuttimia on valmistettu vuodesta 1978. Kaiuttimia valmistetaan lähinnä kotikäyttöön.
Subwoofereissa Audio Pro käyttää patentoimaansa ace-bass® (Amplifier Controlled Euphonic Bass) tekniikkaa, jonka avulla valmistetaan pieniä subwoofereita pienillä elementeillä ilman että bassosta menetetään suorituskyky ja voima.
Aiheesta muualla

Audiopro.com
Ascain

Ascainin kylän pääkatu
Ascain on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 097 asukasta vuoden 1999 väestönlaskennassa. Ascainin pinta-ala on 19 neliökilometriä.
Lauhansuo

Lauhansuo on suo Huittisissa 5 km Lauttakylästä luoteeseen. 536 hehtaarin laajuisen suon pinta on 45 - 48 m merenpinnan yläpuolella. Suo kuuluu Loimijoen valuma-alueeseen.